CELEX: 62006CA0239
Language: hu
Date: 2009-12-15 00:00:00
Title: C-239/06. sz. ügy: A Bíróság (nagytanács) 2009. december 15-i ítélete — Európai Bizottság kontra Olasz Köztársaság (Tagállami kötelezettségszegés — Katonai felszerelések vámmentes behozatala)

27.2.2010   
            
            
               HU
            
            
               Az Európai Unió Hivatalos Lapja
            
            
               C 51/6
            
         A Bíróság (nagytanács) 2009. december 15-i ítélete — Európai Bizottság kontra Olasz Köztársaság
   (C-239/06. sz. ügy) (1)
   
   (Tagállami kötelezettségszegés - Katonai felszerelések vámmentes behozatala)
   2010/C 51/08
   Az eljárás nyelve: olasz
   
      Felek
   
   
      Felperes: Európai Bizottság (képviselők: G. Wilms, C. Cattabriga és L. Visaggio meghatalmazottak)
   
      Alperes: Olasz Köztársaság (képviselők: I. Braguglia meghatalmazott, G. De Bellis avvocato dello Stato)
   
      Az alperest támogató beavatkozók: Görög Köztársaság (képviselő: E.-M. Mamouna, A. Samoni-Rantou és K. Boskovits meghatalmazottak) Finn Köztársaság (képviselő: A. Guimaraes-Purokoski meghatalmazott)
   
      Tárgy
   
   Tagállami kötelezettségszegés — A Közösségek saját forrásainak rendszeréről szóló 88/376/EGK, Euratom határozat végrehajtásáról szóló, 1989. május 29-i 1552/89/EGK, Euratom tanácsi rendelet (HL L 155., 1. o.) 2., 9., 10. és 11. cikkének, valamint a Közösségek saját forrásainak rendszeréről szóló 94/728/EK, Euratom határozat végrehajtásáról szóló, 2000. május 22-i 1150/2000/EK, Euratom tanács rendelet (HL L 130., 1. o.; magyar nyelvű különkiadás 1. fejezet, 3. kötet, 169. o.) megfelelő rendelkezéseinek megsértése — Katonai felszerelések vámmentes behozatala — Olyan összegek kiszámításának megtagadása, amelyeket be kellett volna szedni, és a Közösség saját forrásainak rendelkezésére bocsátani
   
      Rendelkező rész
   
   
               1.
            
            
               Az Olasz Köztársaság — mivel az 1998. január 1-je és 2002. december 31. közötti időszakban mentesítette a vám alól a katonai eszközök behozatalát, továbbá nem számította ki, nem állapította meg és nem bocsátotta az Európai Közösségek Bizottságának rendelkezésére az e mentesség miatt be nem szedett saját forrásokat, valamint azon késedelmi kamatot, amely azért vált felszámíthatóvá, mert e saját forrásokat nem bocsátotta határidőben az Európai Közösségek Bizottságának rendelkezésére — nem teljesítette az 1996. július 8-i 1355/96/Euratom, EK tanácsi rendelettel módosított, a Közösségek saját forrásainak rendszeréről szóló 88/376/EGK, Euratom határozat végrehajtásáról szóló, 1989. május 29-i 1552/89/EGK, Euratom tanácsi rendelet 2. és 9–11. cikkéből, valamint a Közösségek saját forrásainak rendszeréről szóló 94/728/EK, Euratom határozat végrehajtásáról szóló, 2000. május 22-i 1150/2000/EK, Euratom tanácsi rendelet ugyanezen cikkeiből eredő kötelezettségeit.
            
         
               2.
            
            
               A Bíróság az Olasz Köztársaságot kötelezi a költségek viselésére.
            
         
               3.
            
            
               A Görög Köztársaság és a Finn Köztársaság maguk viselik saját költségeiket.
            
         
      (1)  HL C 178., 2006.7.29.